**Neobvezni izbirni predmet Umetnost**

**4. in 5. razred Budanje**

Pozdravljeni učenci.

Vsi, ki obiskujete neobvezni predmet, imate za ta teden pripravljeno naslednjo nalogo.

Svoje izdelke mi lahko tudi pošlješ po elektronski pošti na naslov:

 polona.pizzoni@os-sturje.si

Danes boš postal FOTOGRAF!

Če nimaš svojega telefona, prosi starše, da ti posodijo svojega. Seveda jih povabi zraven in boste skupaj preživeli nekaj prijetnih trenutkov v naravi.

Narava se je že pošteno prebudila in v nobenem letnem času ne moreš okoli sebe opaziti toliko pisanih barv, kot jih lahko vidimo sedaj.

Torej, fotografiral boš »naravo«. – Listke na drevesu, cvetoča drevesa, pisane rože, cvetoč travnik, morda najdeš kakšno majhno žival v travi, ptice …

Namigi:

* Zelo so zanimivi **posnetki od zelo blizu** (reče se jim makro). Če želiš fotografirati iz majhne razdalje, moraš paziti, da imaš roko čim bolj pri miru. In ne pozabi izostriti slike.
* Zelo lepi posnetki pokrajine nastanejo **tik pred sončnim zahodom**, saj je takrat svetloba neverjetna.
* Če se **naravi približaš**, počepneš v travo ali stopiš v grm, jo vidiš čisto drugače kot od daleč. Poskusi!
* **Vzemi si čas**. Fotografi lahko ure in ure čakajo na ptico, oblak, sončni zahod … Tebi to ne bo treba, a želim ti povedati, da moraš biti potrpežljiv, se ustaviti, pozorno opazovati in predvsem, ne sme se ti muditi!

Tistim, ki vas bo naloga navdušila, predlagam, da se malo poigrate z **urejanjem fotografij** na telefonu. Uporabite lahko različne **filtre**. Izogibajte pa se dodajanju napisov ali različnih sličic. Fotografije naj bodo čim bolj naravne!

 Želim vam uspešno delo in obilo zabave ob iskanju primernih motivov.